Ebbe Skovdahl

Ebbe Skovdahl Hansen (5. heinäkuuta 1945 Kööpenhamina – 23. lokakuuta 2020) oli tanskalainen jalkapallovalmentaja ja entinen amatööripelaaja. 

Skovdahl oli Brian ja Michael Laudrupin eno.Football: UNCLE EBBE WILL BE A SUCCESS AT ABERDEEN; SAYS BRIAN LAUDRUP. Viitattu 29.1.2023.  Hän kuoli 75-vuotiaana 23. lokakuuta 2020 sairastettuaan pitkään syöpää.Ebbe Skovdahl: Former Aberdeen manager dies of cancer aged 75 BBC. Viitattu 29.1.2023. 

Ura

Skovdahl muistetaan valmennusurallaan erityisesti Brøndbyn ja skotlantilaisen Aberdeenin päävalmentajana. Hän luotsasi Brøndbyä urallaan kolmeen otteeseen ja voitti seuran kanssa neljä Tanskan mestaruutta. Toisella valmennuspestillään seurassa vuosina 1992–1999 hän nosti talousvaikeuksista kärsineen seuran takaisin Tanskan huipulle ja kolmeen perättäiseen mestaruuteen 1996, 1997 ja 1998. Joukkue pelasi hänen johdollaan menestyksekkäästi myös europeleissä ja oli kaudella 1998/99 toinen anskalaisjoukkue Mestarien liigan karsinnoissa.Ebbe Skovdahl Footballdatabase. Viitattu 29.1.2023. 

Skovdahl siirtyi Brøndbystä skotlantilaisen Aberdeenin päävalmentajaksi kesällä 1999. Hän nousi Skotlannissa kulttimaineeseen erityisesti vahvana pukukoppivalmentajana ja hengenluojana. Joukkueen menestys oli erityisesti debyyttikaudella 1999/2000 heikkoja, ja Aberdeen oli Skotlannin Valioliigan viimeinen, mutta säilytti sarjapaikkansa Falkirkin jouduttua luopumaan omastaan. Aberdeenissa Skovdahl antoi vastuuta nuorille pelaajille ja teki joukkueeseen täsmähankintoja ulkomailta. Menestystä tuli kaudella 2000/2001, kun joukkue eteni sekä Skotlannin Cupin että Skotlannin liigacupin finaaleihin. Kaudella 2001/02 joukkue sijoittui liiassa neljänneksi.Ebbe Skovdahl: ex-Aberdeen manager who became a popular figure through strength of character Scotsman. Viitattu 29.1.2023.  Menestyksekkään kauden jälkeen osa pelaajista siirtyi muualle ja heikot tulokset kaudella 2002/03 johtivat lopulta Skovdahlin kähtöön seurasta joulukuussa 2002.Skovdahl ready to quit Aberdeen The Guardian. Viitattu 29.1.2023. Rollercoaster spell Ebbe Skovdahl left Aberdeen before he’d finished job The Scottish Sun. Viitattu 29.1.2023. Paterson named new Aberdeen boss BBC. Viitattu 29.1.2023. 

Aberdeen-pestinsä jälkeen Skovdahl palasi vielä Tanskaan ja valmensi Fremiä. Hän pelasti seuran putoamiselta Tanskan liigasta kaudella 2002/03. Sittemmin Frem putosi liigasta ja lopulta Skovdahl jätti talousvaikeukissa olleen seuran vuonna 2005. Tähän päättyi myös hänen valmennusuransa.Tidligere FREM-træner Ebbe Skovdahl er død, 75 år BK Frem. Viitattu 29.1.2023. 

Meriitit

 Tanskan mestaruus (4): 1988, 1996, 1997, 1998
 Tanskan cup (3): 1989, 1994, 1998

 Lähteet 

Luokka:Tanskalaiset jalkapallovalmentajat
Luokka:Vuonna 1945 syntyneet
Luokka:Vuonna 2020 kuolleet
Luokka:Tanskalaiset jalkapalloilijat